HRVATSKI JEZIK – 5.i 6.5. – 2 sata

**Stvaranje zajedničke priče prema poticaju**

udžbenik iz jezika str.62. – 65.

Najprije **promisli** i sam sebi promišljajući odgovori iskreno **:**

Voliš li čitati i pisati? O čemu pišeš?
Čitaš li u dječjim časopisima o čemu pišu druga djeca?
Što misliš, kako možeš napredovati u pisanju?

Voliš li slušati priče?
Tko su tebi zanimljivi pripovjedači priča?

Danas ti nudim jednu neobičnu priču ***Uljuđeni vuk*** Becky Bloom i Pascala Bieta. Možeš li zamisliti kakav bi to bio uljuđeni vuk ? ( uputiti na dio riječi ljudi u riječi uljuđeni, pa bi to onda bilo poput ljudi, kao ljudi ) Na koju te vrstu književnog djela s obzirom na riječ „uljuđeni“ ovaj naslov navodi? Zašto ?

**Pročitaj priču** na glas. Mislim da bi morao razumjeti sve riječi. Iskaži usmeno što ti je bilo neobično, što ti je bilo baš „fora“, zabavno ?

**Promisli** o onome što si pročitao **usmeno** prema pitanjima koja se nalaze na str. 63. i 64. ispod priče uz razgovor dječaka i djevojčice.

**Osobito** pak **obrati pozornost** na ono što piše na 64.str. ( do crvenog uskličnika ).

**Uvidio si ,** da kao i kod pisanja sastavka, i u prepričavanju postoji nekakav red – struktura, pravila, kako bi to prepričavanje bilo jasno, razumljivo za drugoga, a i tebi stvorilo red u glavi.

**Zapis u bilježnicu :**

 ***Uljuđeni vuk***

 Becky Bloom i Pascal Biet

**Stvaranje zajedničke priče prema poticaju**

UVOD – najavljuje događaj i likove

GLAVNI DIO – pripovijeda što se likovima dogodilo

ZAKLJUČAK – govori kako je priča završila, što se dogodilo s likovima, izriče se pouka priče

U priči likovi i događaji međusobno su povezani.

Zatim **prepiši iz udžbenika** rečenice uz crveni uskličnik i zapamti ih !

**ZADATAK:**

**Pročitaj** priču još jednom – dvaput na glas, a zatim je prema planu pripovijedanja na str. 64., koji ste već proučavali, nauči **usmeno** pričati !

**Snimi** video i **pošalji** učiteljici ! ( Ne trebate se sramiti, vi ste meni baš onako isti, ako ne i još draži, nego u školici ! A jako vas volim vidjet !)

Sadržaja 2. sata na istu ovu temu ( makar gore piše 2 sata ) danas još nema. Razlog jednostavan: često radite sve u kompletu kako biste “odvalili” posao. Međutim, to nema smisla ako želimo da u dječjim glavicama nešto ostane. A želimo, zar ne?